CELEX: 62016CN0376
Language: mt
Date: 2016-07-07 00:00:00
Title: Kawża C-376/16 P: Appell ippreżentat fis-7 ta’ Lulju 2016 mill-European Union Intellectual Property Office mis-sentenza mogħtija mill-Qorti Ġenerali (Ir-Raba’ Awla) fis-27 ta’ April 2016 fil-Kawża T-556/11, European Dynamics Luxembourg SA, European Dynamics Belgium SA, Evropaïki Dynamiki – Proigmena Systimata Tilepikoinonion Pliroforikis kai Tilematikis AE vs European Union Intellectual Property Office

31.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 402/14
            
         Appell ippreżentat fis-7 ta’ Lulju 2016 mill-European Union Intellectual Property Office mis-sentenza mogħtija mill-Qorti Ġenerali (Ir-Raba’ Awla) fis-27 ta’ April 2016 fil-Kawża T-556/11, European Dynamics Luxembourg SA, European Dynamics Belgium SA, Evropaïki Dynamiki – Proigmena Systimata Tilepikoinonion Pliroforikis kai Tilematikis AE vs European Union Intellectual Property Office
   (Kawża C-376/16 P)
   (2016/C 402/17)
   Lingwa tal-kawża: l-Ingliż
   
      Partijiet
   
   
      Appellant: European Union Intellectual Property Office (rappreżentanti: N. Bambara, Agent, P. Wytinck, B. Hoorelbeke, avukati)
   
      Partijiet oħra fil-proċedura: European Dynamics Luxembourg SA, European Dynamics Belgium SA, Evropaïki Dynamiki – Proigmena Systimata Tilepikoinonion Pliroforikis kai Tilematikis AE
   
      Talbiet tal-appellant
   
   
               —
            
            
               Prinċipalment
               
                           —
                        
                        
                           tannulla s-sentenza appellata tal-Qorti Ġenerali fl-intier tagħha,
                        
                     
                           —
                        
                        
                           tiċħad it-talba għall-annullament tad-deċiżjoni kkontestata u t-talba għal kumpens għad-danni, kif imressqa mir-rikorrent fl-ewwel istanza;
                        
                     
         
               —
            
            
               sussidjarjament, tannulla s-sentenza appellata tal-Qorti Ġenerali fl-intier tagħha u tirrinvija l-kawża quddiem il-Qorti Ġenerali;
            
         
               —
            
            
               iktar sussidjarjament, tannulla s-sentenza appellata tal-Qorti Ġenerali sa fejn hija tikkundanna lill-EUIPO jħallas id-danni lil European Dynamics Luxembourg għat-telf ta’ opportunità li tingħata l-kuntratt qafas u li tirrinvija l-kawża quddiem il-Qorti Ġenerali;
            
         
               —
            
            
               tikkundanna lir-rikorrenti fl-ewwel istanza għall-ispejjeż kollha.
            
         
      Aggravji u argumenti prinċipali
   
   
               1.
            
            
               L-appell huwa bbażat fuq erba’ aggravji prinċipali, b’mod partikolari li: 1) il- Qorti Ġenerali wettqet żball ta’ liġi fl-interpretazzjoni u fl-applikazzjoni tal-prinċipji ta’ opportunitajiet ugwali u fi kwalunkwe każ żnaturat il-fatti, 2) il-Qorti Ġenerali wettqet żball ta’ liġi fl-interpretazzjoni u fl-applikazzjoni tal-kriterji li jirrigwardaw żbalji manifesti ta’ evalwazzjoni u f’ċerti każi żnaturat il-fatti, 3) il-Qorti Ġenerali wettqet wettqet żball ta’ liġi fl-applikazzjoni tal-Artikolu 100(2) tar-regolament finanzjarju ġenerali, moqri flimkien mat-tieni paragrafu tal-Artikolu 296 TFUE, u (4) il-Qorti Ġenerali wettqet żball ta’ liġi bl-għoti tad-danni fuq il-bażi tat-telf ta’ opportunità.
            
         
               2.
            
            
               Skont l-ewwel aggravju, l-appellant isostni li l-Qorti Ġenerali ddeċidiet ultra petita, bi ksur tal-Artikolu 21 tal-Istatut tal-Qorti Ġenerali u tal-Artikoli 76(1) u 84(1) tar-Regoli ta’ Proċedura jew sussidjarjament li wettqet żball ta’ liġi billi ddeċidiet li ksur tal-prinċipji ta’ opportunitajiet ugwali u ta’ diliġenza setgħu jwasslu għal annullament tad-deċiżjoni appellata, billi tiddeċiedi li d-deċiżjoni appellata għandha tiġi annullata sa fejn l-EUIPO la talab u lanqas kiseb estratti tal-fedina penali ta’ Siemens SA u ta’ Siemens SL li tistabilixxi l-assenza ta’ raġuni għall-esklużjoni elenkata fl-Artikoli 93 u 94 tal-RF. Fit-tieni parti tal-ewwel aggravju tal-appell, l-appellant ukoll qed juri li l-Qorti Ġenerali żnaturat il-fatti billi ddeċidiet li l-EUIPO ma eżiġiex u lanqas ipproduċa provi li kienu, konformement mal-Artikolu 134b tal- modalitajiet ta’ eżekuzzjoni suffiċjenti sabiex jurur l-assenza ta’ raġunijiet ta’ esklużjoni għal Siemens SL, peress li l-proċess tal-kawża fih estratt tar-“registro mercantil”, li huwa dokument ekwivalenti għal estratt tal-fedina penali fis-sens tal-Artikolu 134b tal-modalitajiet ta’ eżekuzzjoni.
            
         
               3.
            
            
               Fit-tieni aggravju, l-appellant isostni li l-Qorti Ġenerali wettqet żball ta’ liġi billi billi ma eżaminatx jekk l-iżbalji ta’ evalwazzjoni manifesti stabbiliti mwettqa mill-kumitat ta’ evalwazzjoni fl-evalwazzjoni tal-offerta ta’ European Dynamics’ għall-ewwel u t-tieni kriterji ta’ għoti seta’ kellu effett fuq ir-riżultat finali tad-deċiżjoni ta’ għoti kkontestata. L-appellant jindika li l-Qorti Ġenerali għandha teżamina jekk l-iżbalji ta’ evalwazzjoni manifesti stabbiliti jwasslux għal riżultat differenti tal-proċedura ta’ għoti, billi teżamina jekk l-iżbalji manifesti stabbiliti għandhom effett fuq il-punteġġ mogħti għal kriterju partikolari fil-każ fejn jeżistu diversi raġunijiet oħra (li ma humiex ivvizzjati minn żball manifest ta’ evalwazzjoni) li huma ta’ appoġġ ukoll għall-punteġġi mogħtija. Barra minn hekk, l-appellant juri li, f’diversi okkażżjonijiet, il-Qorti Ġenerali żnaturat il-fatti, applikat il-kriterji żbaljati billi llimitat ruħha li tisostitwixxi l-evalwazzjoni tagħha tal-fatti għal dik tal-EUIPO, jew wettqet żball ta’ liġi billi ddeċidiet li motivazzjoni insuffiċjenti setgħet tiġi kkunsidrata bħala prova ta’ żball manifest ta’ evalwazzjoni.
            
         
               4.
            
            
               Fit-tielet aggravju tal-appell, l-appellant jinvoka l-fatt li l-Qorti Ġenerali wettqet żball ta’ liġi billi eżiġiet li l-motivazzjoni tad-deċiżjoni tispeċifika b’liema mod kull kumment (negattiv) kellu impatt fuq il-punti mogħtija għal kull subkriterju u subpunt u, bħala tali, applikat kriterju iktar strett fl-ambitu ta’ obbligu ta’ motivazzjoni minn dak li jirriżulta mill-ġurisprudenza stabbilita tal-Qorti tal-Ġustizzja. Għal din ir-raġuni l-Qorti Ġenerali wettqet żball ta’ liġi billi annullat id-deċiżjoni kontestata minħabba ksur tal-Artikolu 100(2) tar-regolamenti finanzjarji ġenerali moqri flimkien mal-Artikolu 296 TFUE.
            
         
               5.
            
            
               Fir-raba’ aggravju tal-appell, l-appellant isostni li l-Qorti Ġenerali wettqet żball ta’ liġi billi tat id-danni lir-rikorrent fl-ewwel istanza peress li waħda mill-kundizzjonijiet kumulattivi għar-responsabbiltà mhux kuntrattwali tal-istituzzjonijiet tal-Unjoni (jiġifieri l-preżenza ta’ aġir illegali) ma ġietx ipprovata. Sussidjarjament, l-appellant jissottometti li, anki jekk l-appell tal-EUIPO għandu jintlaqa’ biss fuq l-ewwel aggravju, is-sentenza appellata għandha xorta waħda tiġi annullata sa fejn timponi l-obbligu tal-ħlas tad-danni għaliex f’dan il-każ ir-rabta kawżali bejn l-aġir illegali li baqa’ (żball manifest ta’ evalwazzjoni u nuqqas ta’ motivazzjoni) u d-dannu allegat ma ġiex ipprovat. Sussidjarjament, l-appellant wera li l-Qorti Ġenerali wettqet żball ta’ liġi billi tat danni abbażi tat-telf ta’ opportunità peress li tali bażi għall-għoti ta’ danni ma tistax tiġi kkunsdirata bħala prinċipju ġenerali komuni għad-drittijiet tal-Istati Membri u kisret għalhekk id-dispożizzjoni espressa fl-Artikolu 340 TFUE.